**PROJEKTO „DIENA SU TEISĖJU“** **TAISYKLĖS**

**I SKYRIUS**

**BENDROSIOS SĄLYGOS**

1. Projekto „Diena su teisėju“ (toliau – projektas) taisyklės reglamentuoja projekto temą, tikslą, dalyvius, projekto organizavimo tvarką, reikalavimus projektui teikiamiems vaizdo klipams, jų pateikimą ir vertinimą.
2. Projekto tikslas – susitikimuose su teisėjais supažindinti moksleivius ir studentus su teisėjo darbo specifika ir teismo veikla bei skatinti moksleivius originaliai ir kūrybiškai mąstyti teisingumo vykdymo ir teisingo elgesio temomis, parengiant vaizdo klipą apie tai, kokį įspūdį jiems paliko vizitas teisme, kas labiausiai nustebino ir įsiminė, ką jie sužinojo, ko išmoko, kaip supranta, kas yra teisingumas, kaip išspręsti bylą, konfliktą, kaip pasielgti teisingai vienoje ar kitoje situacijoje ir pan.
3. Projekto dalyviai – 16–19 m. amžiaus Lietuvos bendrojo ugdymo mokyklų moksleiviai, profesinio mokymo įstaigų ir aukštųjų mokyklų teisės krypties studijų studentai.
4. Projekto organizatorius – Nacionalinė teismų administracija (toliau – Administracija), įsikūrusi adresu L. Sapiegos g. 15, LT-10312 Vilnius.

**II SKYRIUS**

**PROJEKTO ORGANIZAVIMO TVARKA**

1. Projektas prasideda projekto taisykles paskelbiant Administracijos interneto svetainėje [www.teismai.lt](http://www.teismai.lt) ir baigiasi Lietuvos teismų dienos minėjimo renginyje projekto nugalėtojų apdovanojimu.
2. Projekto eiga. Projekte dalyvaujantys teismai apie savo dalyvavimą Administracijai praneša iki rugsėjo 30 d., o Administracija per 2 d. d. profesinio mokymo įstaigų ir aukštųjų mokyklų, vykdančių teisės krypties studijų programas, atstovams ir projekte dalyvaujančių teismų atstovams išsiunčia informaciją apie projektą ir projekto dalyvio anketos formą. Studentas (arba 2-3 studentai), norintis dalyvauti projekte, iki spalio 14 d. užpildo projekto dalyvio anketą, nurodydamas savo (jei dalyvaujama komandoje – kiekvieno komandos dalyvio) kontaktinius ir anketinius duomenis, teismą (ar kelis teismus), kuriame norėtų praleisti dieną su teisėju; iki minėtos spalio 14 d. užpildyta anketa kartu su motyvaciniu laišku pateikiama savo ugdymo įstaigos atstovui, iš kurio ir buvo gauta anketa. Kvietimus dalyvauti projekte mokykloms iki spalio 7 d. išsiunčia teismų atstovai. Mokyklų, gavusių kvietimus dalyvauti projekte, 16–19 m. amžiaus moksleivių klasių auklėtojai (mokytojai) užregistruoja klases į projektą, užpildydami ir iki spalio 14 d. teismų atstovams atsiųsdami projekto dalyvio anketas. Spalio 17–21 d. anketas užpildę studentai ir klasių auklėtojai (mokytojai) sulaukia kvietimų (pagal galimybes bus stengiamasi į teismus pakviesti visus projekte norinčius dalyvauti studentus ir klases) atvykti į teismus, taip pat su teismų atstovais, nurodytais šiame kvietime, suderina konkrečius susitikimų laikus. Spalio 24 d.–lapkričio 11 d. moksleiviai ir studentai lankosi teismuose. Į teismą moksleiviai atvyksta klasėmis (grupėmis), studentai – individualiai ar dviese/trise. Iki lapkričio 28 d. teismuose apsilankę studentai ir moksleiviai (individualiai, poromis ar grupėmis) parengia po trumpą (30 sek.–3 min.) vaizdo klipą (žr. 5 punktą), kurį ar nuorodą į jį atsiunčia Administracijai el. paštu [komunikacija@teismai.lt](mailto:komunikacija@teismai.lt) (el. laiške turi būti nurodyti šių taisyklių 14 punkte prašomi duomenys, vaizdo klipas ir jo perdavimas turi atitikti šių taisyklių 12 ir 13 punktus). Iki gruodžio 2 d. Administracijos sudaryta projekto komisija atrenka geriausius vaizdo klipus, jų autoriai kviečiamį ir apdovanojami Lietuvos teismų dienos minėjimo renginyje.
3. Projekto rezultatai (laimėjusio projekto dalyvio vardas(-ai), pavardė(-ės), amžius, miestas, mokykla) ir kita su projektu susijusi informacija (dalyvių skaičius, projektui pateikti darbai, jų ištraukos, nuorodos į projekto metu pateiktus vaizdo klipus ir pan.) skelbiama Administracijos interneto svetainėje [www.teismai.lt](http://www.teismai.lt), socialiniuose tinkluose ir naudojantis kitomis priemonėmis projekto ir teismų veiklos viešinimo tikslais.

**III SKYRIUS**

**REIKALAVIMAI VAIZDO KLIPAMS**

1. Projektui teikiami moksleivių ir studentų vaizdo klipai turi būti apie tai, kokį įspūdį jiems paliko vizitas teisme, kas labiausiai nustebino ir įsiminė, ką jie sužinojo, ko išmoko, kaip supranta, kas yra teisingumas, kaip išspręsti bylą, konfliktą, kaip pasielgti teisingai vienoje ar kitoje situacijoje ir t.t.
2. Į teismus moksleiviai turi atvykti klasėmis, o vaizdo klipus gali kurti ir asmeniškai, ir 2–3 asmenų komandomis. Į teismus studentai turi atvykti individualiai ar dviese / trise, o vaizdo klipus gali kurti ir asmeniškai, ir 2–3 asmenų komandomis.
3. Projektui teikiamo Vaizdo klipo trukmė – 30 sek.–3 min.
4. Vienam dalyviui (asmeniui ar 2–3 asmenų komandai) leidžiama pateikti ne daugiau kaip vieną darbą.
5. Reikalavimai vaizdo klipams ir jų kūrėjams:

12.1. vaizdo klipuose negali būti necenzūrinių žodžių, smurtą skatinančio, įžeidžiančio turinio ar kopijavimo / plagijavimo požymių;

12.2. Administracija neprisiima atsakomybės dėl vaizdo klipuose naudojamų muzikinių kūrinių autorių teisių;

12.3. vaizdo klipuose negali būti atpažįstamų asmenų, kurie projekto dalyviui arba, jei projekto dalyvis yra nepilnametis, vienam iš jo tėvų, globėjų ar rūpintojų nėra davę sutikimo naudoti jų atvaizdą vaizdo klipo kūrimo, pateikimo projektui ir šiose taisyklėse nurodyto viešinimo tikslais (jei vaizdo klipe yra atpažįstamų nepilnamečių, šiame punkte nurodytas sutikimas turi būti gautas iš kiekvieno nepilnamečio nario vieno iš tėvų, globėjų ar rūpintojų);

12.4. negalima naudoti ištraukų ar nuotraukų iš kino filmų, vaizdo įrašų ar kitų žmonių filmuotos medžiagos, bet kokių kitų autorių autorinių darbų;

12.6. vaizdo klipų autoriai privalo laikytis projekto „Diena su teisėju“ taisyklių.

1. Vaizdo klipų pateikimo formatai ir būdai:
   1. vaizdo klipai projektui pateikiami MP4 aukštos kokybės (su H.264 video kodeku ir AAC audio kodeku) formatu ar kitais, *Facebook*, *Instagram* ir *YouTube* programų atpažįstamais formatais;
   2. vaizdo klipai siunčiami / perduodami naudojantis viešai prieinamomis didelių apimčių failų perdavimo programomis / platformomis / duomenų saugyklomis (pvz., wetransfer.com, Google Drive, Dropbox ir pan.), nuorodas į juos pateikiant Administracijai el. paštu [komunikacija@teismai.lt](mailto:komunikacija@teismai.lt).
2. Projekto dalyvis (asmuo ar komanda), pateikdamas Administracijai vaizdo klipą, nurodo šiuos kontaktinius ir anketinius savo (jei dalyvauja komanda – ir kiekvieno komandos nario) duomenis:

14.1.1. vardą ir pavardę (jei dalyvauja komanda – visų komandos narių vardus ir pavardes);

14.1.2. lankomos ugdymo įstaigos / mokyklos pavadinimą;

14.1.3. amžių ir klasę / kursą (pvz., 17 m., 11 klasė; 21 m., 3 kursas);

14.1.4. gyvenamojo miesto / miestelio / kaimo pavadinimą;

14.1.5. kontaktinį telefono numerį;

14.1.6. jei dalyvis yra nepilnametis: vieno iš jo tėvų, globėjų ar rūpintojų (jei dalyvauja komanda, būtina pateikti kiekvieno nepilnamečio komandos nario vieno iš tėvų, globėjų ar rūpintojų duomenis) vardą, pavardę, el. pašto adresą ir telefono numerį, kuriais Administracija galėtų susisiekti, kad gautų sutikimą viešinti dalyvio vaizdo klipą ir šių taisyklių 14.1.1–14.1.4 punktuose nurodytus asmens duomenis, taip pat sutikimą fotografuoti dalyvį finaliniame projekto renginyje ir jo nuotraukas publikuoti [www.teismai.lt](http://www.teismai.lt) puslapyje, Lietuvos teismų *Facebook* ir *Instagram* profiliuose viešinant informaciją apie projektą „Diena su teisėju“ ir teismų veiklą. Vieno iš tėvų, globėjų ar rūpintojų kontaktų nurodymo pavyzdys: Vardenis Pavardenis, [vardenis.pavardenis@pastas](mailto:vardenis.pavardenis@pastas).com, +370xxxxxxxx.

**IV SKYRIUS**

**PRIZAI IR ĮVERTINIMAI**

1. Projekto prizinių vietų laimėtojus iš dalyvių renka Administracijos sudaryta trijų asmenų komisija, kurioje yra bent vienas teisėjas ir bent vienas video produkcijos srityje dirbantis asmuo.
2. Vaizdo klipų vertinimo kriterijai:

16.1. projekto metu teisme įgytos patirties atskleidimas;

16.2. idėjos ir raiškos originalumas bei kokybė.

1. Projekto pabaigoje apdovanojama iki 11 geriausius vaizdo klipus sukūrusių projekto dalyvių, neskirstant į I, II ar III vietas. Dalyviai vertinami kategorijose, į kurias skirstomi pagal amžių, dalyvių skaičių.
2. Projekto geriausių vaizdo klipų autoriai apdovanojami diplomais ir prizais.
3. Prizų vertė nėra išmokama grynaisiais pinigais ir nekeičiama į kitas prekes ar paslaugas.

**V SKYRIUS**

**BAIGIAMOSIOS NUOSTATOS**

1. Projekto dalyviai sutinka, kad:
   1. projekto metu vykstančiuose susitikimuose su teisėjais ir Lietuvos teismų dienos minėjimo renginyje padarytos nuotraukos, kuriose matomi dalyvių veidai, būtų neatlygintinai naudojami projekto „Diena su teisėju“ viešinimo tikslais;
   2. projektui pateikti vaizdo klipai būtų neatlygintinai naudojami Lietuvos teismų veiklos viešinimo tikslais.
2. Kilus klausimų dėl projekto organizavimo ar asmens duomenų tvarkymo (asmens duomenų viešinimo, saugojimo trukmės, teikimo tretiesiems asmenims ir pan.) projekto dalyviai gali kreiptis į projekto kuratorių – Administracijos Komunikacijos skyrių el. p. [komunikacija@teismai.lt](mailto:komunikacija@teismai.lt), tel. nr. (8 5) 2514120.
3. Administracija nėra atsakinga už bet kokias asmenines projekto dalyvio išlaidas, susijusias su dalyvavimu projekte.
4. Administracija pasilieka teisę, esant būtinybei, keisti projekto taisykles, apie tai informuodamas interneto svetainėje [www.teismai.lt](http://www.teismai.lt).